സിനിമമോഹികളായ യുവതികളെ സെക്സ് റാക്കറ്റിന്റെ കെണിയില്പെടുത്തിയയാള് അറസ്റ്റില് മുംബൈ: സിനിമമോഹികളായ യുവതികളെ അവസരം വാഗ്ദാനം ചെയ്ത് ചതിച്ച് പെണ്വാണിഭ സംഘത്തിന്റെ െകണിയില്പെടുത്തിയ സംഭവത്തില് ഒരാള് അറസ്റ്റിലായി. മുംബൈ ക്രൈംബ്രാഞ്ചാണ് 28കാരനായ നിതിന് നവീന് സിങ്ങിനെ അറസ്റ്റ് ചെയ്തത്. ചതിയില് പെട്ട പ്രായപൂര്ത്തിയാകാത്ത രണ്ട് പെണ്കുട്ടികളെ പൊലീസ് രക്ഷപെടുത്തി. ഡമ്മി കസ്റ്റമറെ ഉപയോഗിച്ചാണ് ക്രൈംബ്രാഞ്ച് ഇന്സ്പെക്ടര് മഹേഷ് താവ്ഡെയുടെ നേതൃത്വത്തിലുള്ള സംഘം പ്രതിയെ പിടികൂടിയത്. ഇടപാടുകാരില് നിന്ന് അഞ്ച് ലക്ഷം രൂപ വരെ വാങ്ങുന്ന പ്രതി 20,000 രൂപ വീതമാണ് പെണ്കുട്ടികള്ക്ക് നല്കിയിരുന്നതെന്നും പൊലീസ് പറഞ്ഞു.